Den tidligere professionelle bokser, Torben Keller er vant til at slås mod store stærke modstandere, men de næste 100 dage skal han bokse rundt med Thomas Thomsen, der normalt ikke er kendt fra bokseringen, men som en hurtigløber på de sociale medier. - Jeg tror, at der er mere kageform end fitnessform over min form. Så det er nok det, vi skal have væk. Der er nok lidt for meget rødvin og god mad i min form, siger Thomas Thomsen, der er kreativ direktør ved Konxion. - Vægten siger, at han vejer 91,7 og hans fedtprocent ligger på 37,9. Det er et fingerpeg, som vi kan bruge til hele tiden at måle Thomas' udvikling, siger Torben Keller, der skal være personlig træner under hele forløbet. De to skal træne sammen fire gange om ugen. Derudover følger Thomas Thomsen en kostplan, som Torben Keller har lavet. TV2/Nord følger kampen mod kiloene og målet om bedre form løbende.

Referat:
Man kan nå meget på 100 dage. Men kan man nå at gå fra kageform til topform, det forsøg vil den tidligere professionelle bokser, Torben Keller og Thomas Thomsen fra webbureauet, Konxion finde ud af de næste 100 dage.